На основу члана 117. Закона о спорту ( „Службени гласник РС“ број 10/16) и члана **19.** и **21.** Правилника о одобравању и финансирању програма у области спорта којима се задовољавају потребе и интереси грађана у општини Рашка („Службени гласник општине Рашка“ број **200/2019**) од 11.04.2019.год. Стручна комисија за оцењивање годишњих и посебних програма у области спорта Скупштине општине Рашка упућује,

## ЈАВНИ ПОЗИВ

 **организацијама у области спорта са седиштем на територији општине Рашка за достављање предлога за финансирање/суфинансирање годишњих (редовних) пројеката/програма у области спорта на подручју општине Рашка у 2022. години**

 **I Предмет обавештења**

Општина Рашка ће финансирати/суфинансирати програме и пројектеиз области спорта и то:

 ***а)*** такмичарски спорт,

 ***b)*** организацију спортских манифестација од посебног интереса за општину Рашка

 ***в)*** савези и остали облици стручног удруживања

 **II Циљеви**

***а)*** подизање квалитета у области свих сегмената спорта, а нарочито такмичарског спорта и млађих категорија,

 ***б)*** унапређивање и омасовљавање спорта у предшколским установама и школама,

 ***в)*** унапређивање стручног рада у спорту путем едукација тренера за стручно-педагошки рад, препознавање талената, праћење стања тренираности и друго,

 ***г)*** социјална интеграција особа с посебним потребама кроз спортске активности,

 **III/*а*  Предмет суфинансирања**

Суфинансираће се:

***б)*** организација спортских манифестација,

***в)*** спортско-рекреативне активности особа с посебним потребама,

***г)*** пројекти и годишњи програми спортских удружења(клубова) и спортских друштава

***д)***  пројекти и годишњи програми савеза и осталих облика стручних удруживања

У оквиру програма и пројеката спортских клубова, чланова Савеза, финансијски ће бити подржани трошкови за:

1. трошкове путовања у земљи(смештаја,исхране,превоза,дневнице и остале трошкове у вези са путовањем) и иностранству (смештаја,исхране,превоза,дневнице и остале трошкове у вези са путовањем) ради обављања програмских активности лица која учествују у реализацији програма –до висине трошкова признатих у складу са прописима који важе за државне службенике и намештенике и под условом да су уговорени у складу са законом, с тим да се изузетно могу признати и трошкови услуге обезбеђења исхране спортиста ван уговорених услуга под условом да се исхрана припремама или такмичењима услед објективних околности не може реализовати у целости или делимично у оквиру уговорених услуга (бонови на регатним стазама,стрелиштима и сл);
2. трошкове куповине опреме и плаћања других услуга –под условом да су неопходни за реализацију програма и да су у складу са тржишним ценама,односно да су уговорени у складу са законом којим се уређују јавне набавке;

 **III /*б* Није предмет суфинансирања**

 Средстава добијена из буџета за финансирање/ суфинансирање *не смеју се користити за исплату:*

- дугова и покривања губитака или задужења;

- каматних задужења;

- ставки које се већ финансирају из неког другог програма;

- трошкова куповине земљишта и реконструкције спортске инфраструктуре осим када је то

 неопходно за реализацију програма;

- трошкови отплате рата по основу раније закључених уговора(лизинг, кредит);

- куповина алкохолних пића,безалкохолних газираних пића,брзе хране и дувана;

- паркинг у земљи;

- животно осигурање;

- казне;

- трошкови губитка због промене курса валута на финансијском тржишту и

- куповина поклона.

**IV Општи услови**

Право на финансирање годишњих и посебних програма и пројеката може остварити спортска организација која испуњава следеће услове:

* да је уредно регистрована у Регистру Агенције за привредне регистре;
* да се налази у Јединственој евиденцији удружења, друштава и савеза у области спорта Министарства омладине и спорта Републике Србије;
* да има седиште на територији општине Рашка;
* да је чланица Спортског савеза општине Рашка
* да је чланица националног гранског спортског савеза преко кога се остварује општи интерес у области спорта у Републици Србији;
* да учествује у редовном систему такмичења у оквиру гранског савеза;
* да није у последње две године правоснажном одлуком кажњена за прекршај или привредни преступ везан за њену делатност;
* да је оправдала наменски одобрена средства за претходни период (годину);
* да нема блокаду рачуна, пореске дугове или дугове према другим организацијама;
* да испуњава права и обавезе према Савезу на основу Члана 19. Статута Спортског савеза Рашка.

 Додатни прецизни критеријуми, као основ за финансирање и суфинансирање годишњих програма по овом правилнику, дати су у :

 - Правилнику о категоризацији спортова општине Рашка

 - Правилнику о ближим критеријумима и поступку расподеле буџетских средстава спортским клубовима са територије општине Рашка, који представљају анексе овог правилника.

 Носилац програма не може да:

* буде у поступку ликвидације, стечаја и под привременом забраном обављања делатности;
* има блокаду пословног рачуна у тренутку закључења уговора о реализацији програма и пребацивања(уплате) буџетских средстава на пословни рачун, пореске дугове или дугове према организацијама социјалног осигурања;
* буде последње две године правоснажном одлуком кажњен за прекршај или привредни преступ у вези са својим финансијским пословањем,коришћењем имовине,раду са децом и спречавању негативних појава у спорту.

# V Садржина и квалитет програма:

 Годишњи програм организација у области спорта мора да испуњава следеће критеријуме:

1. да доприноси задовољењу потреба и интереса грађана у области спорта утврђених Законом;
2. да је у складу са Законом, Националном стратегијом развоја спорта у Републици Србији и Програмом развоја спорта у општини Рашка
3. да је у складу са четворогодишњим програмом развоја надлежног националног спортског савеза
4. да је у складу са спортским правилима надлежног националног спортског савеза
5. да се реализује на територији општине Рашка, односно у Републици Србији, осим програма припрема и учешћа на међународним спортским такмичењима;
6. да је у складу са принципима утврђеним у документима међународних организација чија је чланица Република Србија;
7. да има значајан и дуготрајан утицај на развој спорта на територији општине Рашка
8. да ће се реализовати у 2022.години;
9. да предвиђа ангажовање одговарајућег броја учесника у програму и потребне ресурсе за реализацију програма и да не постоји никаква сумња у могућност реализовања програма;
10. да је, по правилу предвиђено фазно финансирање програма.

**VI Финансирање програма**

Програми се финансирају у целини или делимично и у висини и под условима који обезбеђују да се уз најмањи утрошак средстава из буџета јединице локалне самоуправе постигну намеравани резултати

Програми се финансирају једнократно или у ратама у зависности од временског периода за реализацију програма.

 **VII Потребна документација**

Предлог програмаподноси се на обрасцима који су саставни део потребне документације и може се наћи на сајту ССОР општине Рашка, <https://sportraska.rs/> или у просторијама **Спортског савеза општине Рашка, ул. Предрага Вилимоновића бр.2 Рашка.**

Уз пријаву се подноси и следећа обавезна пратећа документација:

- Предлог пројекта или годишњег програма према **обрасцу 1,**

**-** Упитник за категоризацију према **обрасцу 2,**

- Изјава подносиоца програма, **образац 3**

 - Податке и доказе о испуњавању посебних критеријума за вредновање пројеката и

 програма укључујући и дипломе и лиценце као доказ о стручности носилаца

 програма,

* Носиоци програма, кривичном и материјалном одговорношћу одговарају за тачност података унетих у годишње предлоге пројеката и програма спортских организација које заступају.
* Списак такмичара и чланова по узрасним категоријама (а остале доказе као што су фотокопија такмичарске књижице, лиценце, дозволе достављате на захтев комисије)
* Потврду од гранских савеза да је клуб активан члан тог Савеза као и у којем се рангу такмиче и тренутно стање на табели
* Финансијски и наративни извештај за 2021.годину (по захтевима за тражена средства заједно са изводима о пренетим средствима)

 За све додатне информације везане за подношење предлога заинтересовани се могу

обратити Спортском савезу општине Рашка или на телефоне **064 82 44 288**

(генерални секретар ССОР Зоран Николић).

 **VIII Начин пријаљивања и рокови**

Предлози годишњих програма подносе се Спортском савезу општине Рашка који до 30.децембра 2021.године до 12 часова, предаје на писарници Општинске управе Рашка, у „Услужном центру“, са назнаком за Спортски савез општине Рашка за финансирање/суфинансирање годишњих (редовних) програма-пројеката у области спорта у општини Рашка за период јануар-децембар 2022. године.

 Конкурсна документација се не враћа.

Предлози годишњих програма који се доставе након наведеног рока и са непотпуном документацијом као и предлози послати факсом или електронском поштом, непотписани, неоверени, и потписани од неовлашћеног лица као и предлози корисника којима је општина Рашка претходних година доделила средства за суфинансирање пројеката, а који нису поднели извештај о њиховој реализацији, неће бити разматране.

Уколоко нека организација у области спорта не достави Спортском савезу општине Рашка, неће моћи да рачуна на добијање средстава неопходних за финансирање својег програма за који је конкурисало код Спортског савеза општине Рашка.

 Одлука о додели и висини одобрених средстава доноси се до 31. јануара 2022.године.

**Председник комисије,**

 **Мирко Пузовић, с.р.**